Abdulaziz
Store norske leksikon,Historie,Verdens historie og samtidshistorie,Afrika,Marokkos historie
Abdulaziz var sultan i Marokko fra 1894 til 1908. Han tok over som sultan etter sin far, Mawlay Hassan.
Abdulaziz satte igang flere større reformer inspirert av europeiske forhold. Blant annet gjennomførte han en skattereform og startet byggingen av en toglinje. Dette møtte betydelig motstand blant høyere embedsmenn. I 1907 gjorde de opprør i Marrakesh, ledet an av sultanens bror Mawlay Abd al-Hafid. Han tok over tittelen som sultan etter Abdulaziz det påfølgende året. Frankrike og Spania brukte uroen i Marokko som påskudd for å legge under seg området i 1912. De to landene fortsatte å styre forskjellige deler av Marokko som protektorat fram til 1956.Abdulaziz levde resten av sitt liv i Tangier. Les mer i Store norske leksikon Marokkos historie